**LIDL SRBIJA GODINU ZAPOČINJE EKSPANZIJOM: U ARANĐELOVAC STIŽE PRVA LIDL PRODAVNICA**

**Lidl Srbija nastavlja sa širenjem maloprodajne mreže i novu godinu obeležava otvaranjem prve prodavnice u Aranđelovcu. U četvrtak, 22. januara, prepoznatljiva Lidl kupovina postaje dostupna i u ovom gradu i to na adresi Zanatlijska 81Đ. Novim otvaranjem, još veći broj porodica imaće priliku da se uveri u visok kvalitet i svakodnevno niske cene, što kompanija nudi potrošačima širom Srbije.**

Otvaranjem prodavnice u Aranđelovcu, Lidl potvrđuje kontinuitet rasta i dugoročnu posvećenost razvoju lokalnih zajednica, kao i strateško opredeljenje da i u 2026. godini nastavi sa ulaganjima na tržištu Srbije.

*„Tek je početak godine, a naš tim i Lidl mreža već rastu, i to nas veoma raduje. Drago nam je što upravo u Aranđelovcu otvaramo prvu prodavnicu u ovoj godini i verujem da će potrošači prepoznati prednosti koje će im doneti pametna Lidl kupovina i naš pažljivo odabran asortiman“,* izjavila je **Marija Kojčić ispred sektora Corporate Affairs kompanije Lidl Srbija.**

Otvaranjem prodavnice u Aranđelovcu Lidl tim će postati brojniji za oko 25 zaposlenih koji će biti u prilici da rade u stabilnom i podsticajnom radnom okruženju, uz konkurentne uslove rada, privatno zdravstveno osiguranje, program podrške zaposlenima (EAP – Employee Assistance Program) i mnoge druge benefite koji su deo kontinuiranog ulaganja kompanije u unapređenje položaja zaposlenih.

Povodom otvaranja prodavnice u Aranđelovcu, Lidl je pripremio i posebne poklon pakete pod nazivom „Bebina čarobna kutija“, koja obuhvata pažljivo odabrane proizvode, namenje prvim danima roditeljstva. Ovi paketi biće uručeni svim porodiljama čije se bebe rode u okviru porodilišta Zdravstvenog centra Aranđelovac, u periodu od 22. do 29. januara – kao znak pažnje i podrške u jednom od najvažnijih životnih trenutaka.

Radno vreme nove Lidl prodavnice biće svakog dana u nedelji od 8 do 22 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 83 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Tamara Ivankovic, Represent System, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Tijana Đorđević, Represent System, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent System, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)